Riri Fitri Sari

Prof. Dr. Ir. Riri Fitri Sari, M.M., MSc. (lahèr 7 Juli 1970) iyâ arèya sorang èlmowân teknologi informasi bân pangajhâr Inḍonèsia. Sari iyâ arèya ghuru besar teknologi informasi otabâ komputer è Universitas Inḍonèsia. Sajjhâgghâ taon 2010, Sari dhâddhi Katowa UI GreenMetric World University Rangkings. Ḍâri taon 2006-2014, Sari ajabât mènangka Dirèktur/Kopala Pangembangan bân Palayanan Sistem Informasi UI. 

 Penḍiḍighân 
Sari ngaollè gellar Sarjana Teknik Èlektro ḍâri UI bân Magister Sumber Daya Manusia ḍâri Universitas Jakarta. Taon 1997, Sari ngaollè gellar Msc èbâgiyân Software System bân Parallel Processing ḍâri Departement Computer Scienci, University of Sheffield, Inggris kalabân Chevening Award  ḍâri British Council. Dhibi'na bisa matettep disertasi doctoralla kalabân risèt èbâgiyân Protokol Penanganan Kemacetan sèabasis Jaringan Aktip, bân ngaollè gellar Phd ḍâri Scholof Computing, University of Leeds, Inggris."Prof. Dr. Ir. Riri Fitri Sari, M.Sc., M.M." Website UI. 2014-02-26. Aksès 2025-09-30. 

Riri Fitri Sari toman  noro' program studi bân magang  è PBB Jenewa bân New York. Sari toman kèya noro' riset è CERN (European Laboratory for Particle Physics) Jenewa bân noro' training ka Australia (UNÈSCO), Jepang (JICA), bân dhâddhi Invited speaker è KAIST (Korèa), University of Oregon (USA), King Abdul Aziz University (Saudi Arabia), UNÈSCO Thailand, University of Souse (Tunisia), University of Piura (Pèru), ÈSPOCH (Èquador), Nanhua University (Taiwan), Szeged University (Hungaria), IIUM (Malaysia), University College Cork (Irlandia), Riga Techical University (Latvia), Nottingham University (Inggris), Universitas Diponègoro (Inḍonèsia), Aalborg University (Dènmark), Bologna University (Italy), Aalborg University (Dènmark), Sao Paulo University (Brazil), El-Bosque University (Kolombia), National Chinan University (Taiwan), Universidad de Navarra (Spanyol), Bulent Ècevit University (Turkey), AlFarabi Kazakhstan National University (Kazakhstan), University of Nuevo Lèon (Mèxico), Ca’ Foscari University (Italy), National Museum of Korèa (Korèa).

 Kaoḍi'ân 
Sari lahèr neng 7 Juli 1970 è Bukittinggi, Sumatra Bârâ', ana' ḍâri Mursyid AM. bân Azizah Etek. Ghi' kèni'na Sari neng-neng è Jakarta, Manado, mataram, Darwin, Australia. Sari akabin sareng Kusno Adi Sambowo bân andi' tello' ana' binè', Almira, Naufalia, bân Laura Sambowo. Neng-sennengna amaèn piano, maca buku sastra bân nasèhat, bân alangngoy. 

 Karèr bân Prestasi 
Sari èkokoaghi dhâddhi profèsor è bâgiyân teknik Komputer sajjhek 1 Mèi 2009 è Departemèn Teknik Èlektro Fakultas Teknik Universitas Inḍonèsia. Gellar sè èkaollè neng omor 39 taon arèya sè madhâddhi panâgghu’ rèkor ghuru besar binè’ palèng ngodâ è Universitas Inḍonèsia."Prof. Riri Fitri Sari, Perintis Pemeringkatan Kampus Dunia di Bidang Lingkungan". JPNN.com. 2012-04-01. Aksès 2025-03-09.

Samangkèn aktif ngajhâr bân neliti è bâgiyân Teknologi Informasi bân Komunikasi. Ḍâri pan-brâmpan publikasi ilmiana sè aropa jurnal internasional bân prestasina è pan-brâmpan konfèrènsi teknik èlektro bân komputer è pan-brempan naghârâ bân pencapaina èbâgiyân panerapan teknologi informasi. Sari èpèlè dhâddhi Sènior Mèmber ḍâri Institute of Electronics and Elecrical Engineers (IEEE). Satèya coma 8% insinyor teknik èlektro è dunya sè ngaollè pangarghâân rèya.

Sari iyâ arèya Dosèn Berprestasi Otama Universitas Inḍonèsia taon 2009. Samarèna noro pèlèyan bân kompetisi sè perret, dhibi'na èpèlè dhâddhi Juara 3 Dosèn Berprèstasi Nasional sè èlaksanaghi bi' Dikti-Depdiknas ḍâlâm rangka parèngatân arè Kamardhikaan RI sẻ ka 64. Sari jhughân narèma IEEE Region 10 WIE Most Inspiring Engineer Award sè èbâghi è Kalkuta, India, neng bulan Maret 2012. Sari kèya rèviewer ḍâri pan-brâmban hiba kompetitif Dikti. Risèt Dèwan Risèt Nasional, Depkominfo, Adminduk Depdagri, Rèviewer Beasiswa Penḍiḍighân Indonèsia LPDP-Kèmèngkèu bân Rèviewer Penelitian Rispro LPDP-Kemengkeu. Sari toman èntar ka Microsoft Research è Redmond, Amèrika Sarèkat, Huawei Tech è Shenzhen, Tiongkok, Wipro è Bangalore, Samsung è Korèa dan Eurecom è Sophia Antipolis, Prancis. Dhibi'na toman kèya narėma Distinguished Toastmaster (DTM) C'ertificate dari Toastmaster International, bân toman dhâddhi Prèsidèn UI Toastmaster Club bân Arèa 15 Governor.

Riri Fitri Sari sangghup mabâḍâaghi penelitiân è laboratoriumma kalabân jumla mahasiswa S2 bân S3 sè palèng bânnya' è FTUI . Bâḍâ bânnya’ lulusân S3 ḍâri klompo’ risèt sè ampon aprèsentasiaghi karjâna è lowar naghârâ bân malolo èparèksa è sesi tabukka’ sareng pangoji è lowar naghârâ (Prancis, Australia, Portugal, Taiwan, Malaysia, Inggris, bân Jepang) sè aropaaghi peneliti sè alako sareng klompo' penelitiân sè è pimpin.  Bânnya’ sombher dana penelitiân ḍâri lowar bân ḍâlem sè serrèng èkaollè klompo’ risèttâ (ros-terrosân) bân ngasèllaghi publikasi kalabân peer review bân jurnal sè èkennal. È bâkto prèsentasi Q1 Reputable Publication Research Award sè èparèngaghi sareng Mentri Penelitiân bân Teknologi Prof. Bambang Brodjonegoro è taon 2020, Prof. Riri sala sèttong pabâkkèlan sè narèma langsung penghargaan kasebbhut. Dhibi’na jhughân bisa aberri' kontribusi ḍâ’ organisasi konfèrènsi nasional bân internasional lèbât dhurruna è IEEE mènangka Sèkrètaris kaangghuy sèksi Inḍonèsia bân Katowa WIE Affinity Group sè èusahaaghi kaangghuy lebbi bânnya' dhurruna na’-kana’ ngodâ, khususâ bân-pararabân ngodâ, è bidang Science Technology and Mathematics (STEM).

Riri Fitri Sari ampon bânnya' aberri' dhurrun neng panarèmaan pan-brâmpan hibah ḍâri Kemendikbudristek bân Universitas Inḍonèsia bân hibah laènna, kalabân penelitiân è bâgiyân Network Protocol, Network Security, Grid Computing, Inplementasi TIK è pan-brâmpan bâgiyân, IoT, bân Blockchain. UI ècatet aktif è Jaringan Named Data Networking (NDN) dunnya kalabân testbed sè asambhung ka UI. Sejjhek taon 2006 sampè’ 2014, salaènna ngajhâr bân neliti bân èpèlè mènangka Dosèn Berprestasi Otama Universitas Inḍonèsia bân Juara Nasional III, Sari abânto Rektor Universitas Inḍonèsia mènangka Dirèktur Teknologi Informasi (Chief Information Officer - CIO), sè marlowaghi sari kaangghuy mimpin pengembangan infrastruktur sareng sistem perguruan tinggi kaangguy transformasi digital universitas. Sari mimpin klompo’ Universitas Inḍonèsia kaangghuy mamennang UI mènangka Universitas sè palèng bâghus neng Inḍonèsia Telkom Smart Campus Award bân asertifikat ISO. Sari jhughân mimpin implementasi laboratorium komunikasi CDMA EVDO 2001 ḍâri Huawei Technologies sè adonasiaghi sistem sè askala rajhâ kaangghuy kaparlowan latèyân neng taon 2007. Sari dhâddhi angghuta Institut Insinyur Listrik bân Elektronik (IEEE) è taon 1994 bân ampon aktif adhurrun mènangka sukarelawan IEEE. Sajjhek taon 2011, Sari dhâddhi mènangka Koordinator Women in Engineering (WIE) Affinity Group Inḍonèsia. 

 Sombher